Okirat száma: 26127-……/2024.

Módosító okirat

A Szombathelyi Egyesített Bölcsődei Intézmény, Szombathely Megyei Jogú Város Közgyűlése által 2023. április 18. napján kiadott, 25109-28/2023. számú alapító okiratát az államháztartásról szóló 2011. évi CXCV. törvény 8/A. §-a alapján – …../2024. (X.22.) Kgy.számú határozatrafigyelemmel – a következők szerint módosítom:

1. Az alapító okirat 1.2.2. pontjában a telephelyek felsorolásában, 11-es sorszámmal új telephelyként kerül feltüntetésre a Szedreskert Bölcsőde, címe 9700 Szombathely, Szent István király utca 119.

2. Az alapító okirat 4.3. pontjának második bekezdésében a „Kapacitás: bölcsődék:” megnevezésű alpontja 586 férőhely számról 626 férőhely számra módosul.

3. Az alapító okirat 4.3. pontjának második bekezdésében a „Kapacitás: bölcsődék:” megnevezésű alpontja kiegészül az alábbi megnevezéssel: Szedreskert Bölcsőde: 40 fő

4. Az alapító okirat 4.3. pontjának negyedik bekezdésében a tálalókonyhák száma 5-ről, 6-ra módosul.

5. Az alapító okirat 4.3. pontjának negyedik bekezdésében a tálalókonyhák felsorolása zárójelben az alábbiak szerint módosul: Bem J. u. 9., Hadnagy u. 2/B., Fogaras u. 6., Váci M. u. 5., Esterházy Antal u. 5., Szent István király u. 119.

6. Az alapító okirat 4.5. pontjában „A költségvetési szerv illetékessége, működési területe:” megnevezésű pontból Sé település törlésre kerül.

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Szombathely, 2024. hó nap

P.H

**/: Dr. Nemény András :/ polgármester**

**Ellenjegyezte:**

**/: Dr. Károlyi Ákos :/**

**jegyző**